लॉकहीड की ओर से एफ-16 का पूरा मैन्‍यू‍फैक्‍चरिंग बेस भारत में ही लाने का प्रस्‍ताव दिया जा चुका है। हालांकि अभी तक भारत की ओर से इस पर कोई भी फैसला नहीं लिया गया है। कंपनी से जुड़े अधिकारियों की मानें तो एफ-16 के विंग्‍स का भारत में उत्‍पादन, लॉकहीड मार्टिन कंपनी की रणनीतिक साझेदारी टाटा एडवांस्‍ड सिस्‍टम्‍स के साथ और मजबूत करेगा। भारत में लॉकहीड मार्टिन एरोनॉटिक्‍स के बिजनेस डेवलपमेंट और स्‍ट्रैटेजी डिपार्टमेंट में वाइस प्रेसीडेंट विवेक लाल कहते हैं कि भारत में एफ-16 के विंग्‍स की मैन्‍यूफैक्‍चरिंग सी-130 जे हरक्‍यूलिस एयरलिफ्टर और हेलीकॉप्‍टर एस-92 के लिए टाटा के साथ सफल साझेदारी की तरफ अगला कदम है।